Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 2187/2005 om bevarelse af fiskeressourcerne i Østersøen, Bælterne og Øresund gennem tekniske foranstaltninger /* COM/2012/0591 final - 2012/0285 (COD) */





BEGRUNDELSE 1. BAGGRUND FOR FORSLAGET I traktaten om Den Europæiske Unions funktionsmåde (TEUF) skelnes der mellem på den ene side de beføjelser, der tillægges Kommissionen til at vedtage almengyldige ikke-lovgivningsmæssige retsakter, der udbygger eller ændrer visse ikke-væsentlige bestemmelser i den lovgivningsmæssige retsakt, jf. nævnte traktats artikel 290, stk. 1, (delegerede retsakter), og på den anden side de beføjelser, der tillægges Kommissionen til at vedtage ensartede betingelser for gennemførelse af Unionens juridisk bindende retsakter, jf. traktatens artikel 291, stk. 2, (gennemførelsesretsakter). I forbindelse med tilpasningen af forordning (EF) nr. 2187/2005 til de nye regler i TEUF er de beføjelser, der tillægges Kommissionen i henhold til nævnte forordning, blevet ændret til henholdsvis delegerede beføjelser og gennemførelsesbeføjelser. Ifølge artikel 290 i TEUF kan lovgiver give Kommissionen til opgave at udbygge eller ændre visse ikke-væsentlige elementer i forordning (EF) nr. 2187/2005. Kommissionen bør derfor tillægges beføjelser til at vedtage delegerede retsakter med henblik på at ændre de tekniske specifikationer for to af fiskeredskabernes komponenter, således at de bliver mere selektive: Det drejer sig om sorteringsvinduet i fangstposer af Bacoma-typen, fangstposens net og forlængelsesstykket (T90-trawl), som bør drejes 90°. I henhold til artikel 291 i TEUF kan lovgiver tillægge Kommissionen gennemførelsesbeføjelser for at sikre ensartede betingelser for gennemførelsen af forordning (EF) nr. 2187/2005. Der er behov for gennemførelsesbeføjelser for at sikre, at Kommissionen kan vedtage en afgørelse, som pålægger medlemsstaterne at ophæve eller ændre foranstaltninger, som ikke er i overensstemmelse med forordning (EF) nr. 2187/2005. 2. RESULTAT AF HØRINGER AF INTERESSEREDE PARTER OG KONSEKVENSANALYSE Der var ikke behov for en høring af interesserede parter eller for en konsekvensanalyse. 3. JURIDISKE ASPEKTER AF FORSLAGET · Resumé af forslaget Hovedformålet med dette tiltag er at fastlægge, hvilke beføjelser Kommissionen tillægges i Rådets forordning (EF) nr. 2187/2005, og opdele dem i henholdsvis delegerede beføjelser og gennemførelsesbeføjelser. · Retsgrundlag Artikel 43, stk. 2, i traktaten om Den Europæiske Unions funktionsmåde. · Nærhedsprincippet Forslaget hører under Den Europæiske Unions enekompetence. · Proportionalitetsprincippet Forslaget går ud på at ændre foranstaltninger, der allerede er fastlagt i Rådets forordning (EF) nr. 2187/2005, og giver derfor ikke anledning til betænkeligheder, for så vidt angår proportionalitetsprincippet. · Reguleringsmiddel/reguleringsform Foreslået reguleringsmiddel: Europa-Parlamentets og Rådets forordning. Andre midler ville ikke være hensigtsmæssige af følgende grund: En forordning skal ændres ved en forordning. 4. VIRKNINGER FOR BUDGETTET Denne foranstaltning medfører ikke yderligere udgifter for EU. 2012/0285 (COD) Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 2187/2005 om bevarelse af fiskeressourcerne i Østersøen, Bælterne og Øresund gennem tekniske foranstaltninger EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 2, under henvisning til forslag fra Europa-Kommissionen, under henvisning til udtalelse fra Det Europæiske Økonomiske og Sociale Udvalg[1], efter fremsendelse af udkast til lovgivningsmæssig retsakt til de nationale parlamenter, efter den almindelige lovgivningsprocedure og ud fra følgende betragtninger: (1) Ved Rådets forordning (EF) nr. 2187/2005 af 21. december 2005 om bevarelse af fiskeressourcerne i Østersøen, Bælterne og Øresund gennem tekniske foranstaltninger[2] tillægges Kommissionen beføjelser til at gennemføre nogle af nævnte forordnings bestemmelser. (2) Som følge af Lissabontraktatens ikrafttrædelse bør de beføjelser, Kommissionen har fået tillagt i henhold til forordning (EF) nr. 2187/2005, bringes i overensstemmelse med artikel 290 og 291 i traktaten om Den Europæiske Unions funktionsmåde. (3) Kommissionen bør tillægges gennemførelsesbeføjelser med henblik på at sikre ensartede betingelser for gennemførelsen af forordning (EF) nr. 2187/2005, for så vidt angår foranstaltninger truffet af medlemsstaterne, som kun gælder for fiskerfartøjer, som fører deres flag. (4) Der er ikke længere behov for beføjelser til at fastlægge gennemførelsesbestemmelser til forordning (EF) nr. 2187/2005. Den bestemmelse, som tillægger sådanne beføjelser, bør derfor udgå. (5) Kommissionen bør tillægges beføjelser til at vedtage retsakter i overensstemmelse med artikel 290 i traktaten om Den Europæiske Unions funktionsmåde med henblik på at ændre reglerne for konstruktionen af visse redskaber. Disse ændringer skal afspejle ændringer i fiskeriets selektivitetsmønstre, den seneste tekniske viden om de materialer, der anvendes til fiskeredskaber, eller ændringer i redskabernes tilrigning, som kan gøre dem mere selektive. (6) Det er navnlig vigtigt, at Kommissionen gennemfører relevante høringer, bl.a. på ekspertniveau, under det forberedende arbejde i forbindelse med vedtagelsen af delegerede retsakter. Kommissionen bør i forbindelse med forberedelsen og udarbejdelsen af delegerede retsakter sørge for samtidig, rettidig og hensigtsmæssig fremsendelse af relevante dokumenter til Europa-Parlamentet og Rådet. (7) Forordning (EF) nr. 2187/2005 bør derfor ændres i overensstemmelse hermed — VEDTAGET DENNE FORORDNING: Artikel 1 I forordning (EF) nr. 2187/2005 foretages følgende ændringer: 1) Artikel 26, stk. 5, affattes således: "5. Hvis Kommissionen konkluderer, at foranstaltningerne ikke opfylder betingelserne i stk. 1, vedtager den en gennemførelsesafgørelse om, at medlemsstaten skal ophæve eller ændre foranstaltningerne." 2) Artikel 28 udgår. 3) Artikel 29 affattes således: "Artikel 29 Ændring af tillæg 1 og 2 i bilag II Kommissionen tillægges beføjelse til at vedtage delegerede retsakter i overensstemmelse med artikel 29a med henblik på at ændre eller supplere tillæg 1 og 2 til bilag II i form af en tilpasning af specifikationerne for at tage hensyn til: a) ændringer i selektiviteten b) større teknisk viden om nye materialer, der anvendes til fremstilling af fiskeredskaber c) ændringer i tilrigningen, som gør redskaberne mere selektive." 4) Som artikel 29a indsættes: "Artikel 29a Udøvelse af de delegerede beføjelser 1. Beføjelsen til at vedtage delegerede retsakter tillægges Kommissionen på de i denne artikel fastsatte betingelser. 2. De delegerede beføjelser i artikel 29 tillægges Kommissionen for en ubegrænset tidsperiode. 3. Den i artikel 29 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af de delegerede retsakter, der allerede er i kraft. 4. Så snart Kommissionen har vedtaget en delegeret retsakt, underretter den samtidig Europa-Parlamentet og Rådet herom. 5. En delegeret retsakt vedtaget i henhold til artikel 29 træder kun i kraft, hvis hverken Europa-Parlamentet eller Rådet har gjort indsigelse inden for en frist på 2 måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ." Artikel 2 Denne forordning træder i kraft på tyvendedagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] [2] EUT L 349 af 31.12.2005, s. 1.